Fanmiy Izrael i agrandi Lezip | Zistwar Labib\nZOZEF pa ti kapab kontrol son santiman pli lontan. I ti demann tou son bann serviter pour sorti dan sa lasanm. Kan i ti tousel avek son bann frer, Zozef ti konmans plere. Nou kapab mazinen konman ki son bann frer ti sirprann, lefe ki zot pa ti konnen akoz i ti pe plere. Finalman i ti dir: ‘Mwan Zozef. Eski mon papa i ankor vivan?’\nSon bann frer ti sitan sirprann ki zot pa ti kapab koze. Zot ti per. Me Zozef ti dir: ‘Silvouple apros pli pre.’ Kan zot ti aprose, i ti dir: ‘Mwan zot frer Zozef, sa enn ki zot ti vann Lezip.’\nZozef ti kontinyen koze zantiman: ‘Pa blanm zot lekor akoz zot ti vann mwan isi. Ti vreman Bondye ki’n anvoy mwan Lezip pour sov lavi bann dimoun. Faraon in etabli mwan sef dan pei antye. Aprezan degaze retourn kot mon papa e rakont li sa. E dir li vini pour reste isi.’\nApre Zozef ti anvoy son lanmen otour son bann frer, e i ti may zot e anbras zot tou. Kan Faraon ti antann ki bann frer Zozef in vini, i ti dir Zozef: ‘Les zot pran bann saret e al sers zot papa ek zot fanmiy pour ki zot vin reste isi. Mon pou donn zot sa pli bon landrwa dan Lezip antye.’\nSe sa ki zot ti fer. La ou kapab vwar Zozef pe rankontre son papa kan i ti vin Lezip avek son fanmiy antye.\nFanmiy Zakob ti’n vreman agrandi. An tou ti annan 70 zot kan zot ti vin Lezip, an kontan Zakob ek son zanfan ek son bann pti zanfan. Me ti osi annan bann madanm son bann garson e petet en kantite serviter. Zot tou zot in vin reste Lezip. Zot in ganny apele konman bann Izraelit, akoz Bondye ti’n sanz non Zakob e apel li Izrael. Bann Izraelit ti vin bann dimoun spesyal pour Bondye, parey nou pou vwar plitar.\nZenez 45:1-28; 46:1-27.


Zezi i ansenny en leson lo limilite | Lavi Zezi\nEn leson enportan lo limilite\nMATYE 17:22–18:5 MARK 9:30-37 LIK 9:43-48\nANKOR ENN FWA ZEZI I PREDIR SON LANMOR\nI PEY TAKS AVEK EN PYES LARZAN KI SORTI DAN LABOUS EN PWASON\nLEKEL KI POU PLI GRAN DAN RWAYONM BONDYE?\nApre ki bann zapot ti ganny en vizyon kot Zezi ti sanz laparans e apre ki Zezi ti geri en garson ki ti posede par en demon dan rezyon Sezare Filip, i al dan direksyon Kapernaoum. I vwayaz zis avek son bann disip akoz i pa anvi ki lafoul i ‘konnen kot i ete.’ (Mark 9:30) Sa i donn li plis sans pour prepar son bann disip pour son lanmor e pour sa travay ki zot pou fer apre sa. I eksplike: “Garson zonm pou ganny trair par son lennmi, zot pou touy li e trwazyenm zour i pou resisite.”—Matye 17:22, 23.\nSa pa sipoze en nouvo nide pour son bann disip. Pli boner, Zezi ti’n koz lo lefet ki i pou ganny touye, me Pyer ti’n refize krwar ki sa pou arive. (Matye 16:21, 22) Deplis, trwa zapot ti’n vwar en vizyon kot Zezi ti sanz laparans e tann sa diskisyon konsernan “depar” Zezi. (Lik 9:31) Aprezan, son bann disip i “vreman tris” ler zot tann Zezi dir sa, menm si zot pa vreman konpran tou sa ki i pe dir. (Matye 17:23) Kantmenm sa, zot per pour demann li plis kestyon lo la.\nFinalman zot ariv Kapernaoum, sa landrwa prensipal kot i reste diran son minister e kot laplipar son bann zapot i sorti. Laba, bann zonm ki kolekte taks i vin kot Pyer. Petet, zot oule akiz Zezi ki i pa pe pey taks, alor zot demande: “Ou ansenyan pa pey taks tanp li?”—Matye 17:24.\nPyer i reponn: “Wi i peye li.” Ler i retourn kot lakaz, Zezi i deza konnen ki’n arive. Alor olye esper Pyer dir li, Zezi i demande: “Ki ou panse Simon? Lekel ki pey taks oubyen taks ladwann avek bann lerwa lo later? Zot bann garson oubyen bann etranze?” Pyer i reponn: “Bann etranze.” Alor Zezi i fer sa remark: “Vreman alor, bann garson pa pey okenn taks.”—Matye 17:25, 26.\nPapa Zezi i Lerwa liniver e sa Enn ki zot adore kot tanp. Alor, legalman, Garson Bondye pa bezwen pey taks tanp. Zezi i dir: “Me pour ki dimoun pa koz an mal lo nou, al o bor lanmer, zet ou laliny dan delo e dan labous sa premye pwason ki ou pou krose ou pou vwar en pyes larzan [en stater, lavaler kat drak]. Pran li e pey pour nou de.”—Matye 17:27.\nEn pti pe letan apre, bann disip Zezi i zwenn ansanm e zot vin kot Zezi pour demann li lekel ki pou pli gran dan Rwayonm Bondye. Pourtan, pa zot menm ki pa tro bokou letan pase ti per pour demann Zezi konsernan son lanmor? Me la aprezan, zot pa per pour vin demann li kestyon konsernan zot lavenir. Zezi i konnen ki zot pe mazinen. I en keksoz ki zot in deza diskit lo la ler zot ti pe swiv li pour al Kapernaoum. Alor i demann zot: “Ki zot ti pe argimant lo la dan semen?” (Mark 9:33) Bann disip i anbarase alor zot reste trankil akoz zot ti pe diskit pour konnen lekel ki pli gran parmi zot. Finalman bann zapot i demann Zezi sa kestyon ki zot ti pe koz lo la: “Lekel ki pli gran dan Rwayonm lesyel?”—Matye 18:1.\nI enkrwayab ki bann disip pour dispit lo en keksoz koumsa apre ki zot in pas apepre trwa-z-an pe vwar e ekout Zezi. Par kont, zot enparfe e zot in grandi dan en lanvironnman kot bann dimoun relizye i met en kantite lanfaz lo pozisyon ek ran sosyal. An plis, pa tro bokou letan pase, Zezi ti promet pour donn Pyer bann “lakle” Rwayonm. Eski i posib ki i krwar ki i pli siperyer? I kapab ki Zak ek Zan osi i krwar parey, akoz zot ti vwar sa vizyon kot Zezi ti sanz laparans.\nNenport ki rezon ki’n fer zot mazin koumsa, Zezi i servi en legzanp pour koriz zot latitid. I kriy en pti garson, fer li debout parmi zot e dir son bann disip: “Si zot pa sanze e vin parey bann zanfan, zot pa pou zanmen antre dan Rwayonm lesyel. Alor, sa ki abes li parey sa zanfan, se li ki pou pli gran dan Rwayonm lesyel e en dimoun ki resevwar en zanfan parey sa enn akoz mwan se konmsi i resevwar mwan osi.”—Matye 18:3-5.\nPa sa i en bon fason ansennyen! Zezi pa ankoler avek son bann disip e dir zot ki zot voras oubyen anbisye. O kontrer, i servi legzanp en zanfan pour ansenny zot en leson enportan. Bann zanfan napa en o pozisyon. Alor Zezi i montre bann disip ki zot bezwen devlop sa menm latitid. Finalman Zezi i dir son bann disip: “Sa enn ki konport li parey enn ki pli pti parmi zot tou i sa enn ki pli gran.”—Lik 9:48.\nLer zot ti retourn Kapernaoum, ki pwen enportan Zezi ti repete e ki mannyer bann disip ti reazir?\nAkoz Zezi pa ti oblize pey taks tanp me akoz i ti peye kantmenm sa?\nPetet kwa ki ti fer bann disip diskit lo pozisyon e ki mannyer Zezi ti koriz zot?


Conc_1710 – Konkordanzen\nKonkordanz Nr. _1710\n1. A-KR82b / *56v (Double) | 2. A-KR85 /&nbsp84v (Double)


Mini Amareto Di Saronno 5 cl. > Licores y Vinos Espiritdevi\nMini Amareto Di Saronno 5 cl.\nMini Amareto Di Saronno 5 cl. cantidad\nSKU: 40048 Categorías: Miniaturas, Miniaturas & Petacas\nSé el primero en valorar “Mini Amareto Di Saronno 5 cl.” Cancelar la respuesta


Meubles en kit ou montés ? | techneb shop News\nHome Actu Site Meubles en kit ou montés ?\n28 avril 2018 26 juin 2018\nMeubles en kit ou déja montés\nMerci de participer à notre premier sondage\n[socialpoll id= »2499778″]